नरेंद्र मोदी
नरेन्द्र दामोदरदास मोदी (गुजराती: નરેંદ્ર દામોદરદાસ મોદી; 17 सितम्बर 1950) एक ठो भारतीय राजनीतिज्ञ आ वर्तमान में परधानमंत्री बाड़ें। भारत के राष्ट्रपति प्रणव मुखर्जी इनके 26 मई 2014 के भारत क प्रधानमन्त्री पद क शपथ दिवइलेन। मोदी आजाद भारत क 15वां परधानमंत्री बाड़ें आ ए पद पर आसीन होखे वाला स्वतंत्र भारत में जनमल पहिला व्यक्ति बाड़ें।
नरेंद्र मोदी के नेतृत्व में भारतीय जनता पार्टी 2014 क लोकसभा चुनाव लड़लस आ 282 सीट जीतके अभूतपूर्व सफलता प्राप्त कइल। एगो सांसद क रूप में राउर उत्तर प्रदेश क सांस्कृतिक नगरी बनारस अउरी आपन गृहराज्य गुजरात क वड़ोदरा संसदीय क्षेत्र से चुनाव लड़लें आ दूनों जगह से जीत दर्ज कइलें।
एकरा से पहिले राउर गुजरात राज्य क 14वां मुख्यमन्त्री रहनी। मोदी गुजरात क लगातार 4 बेर (2001 से 2014 तक) मुख्यमन्त्री रहलें। टाइम पत्रिका द्वारा इनकरा के पर्सन ऑफ़ द ईयर 2013 क 42 उम्मीदवारन की सूची में शामिल कइल गइल रहे।
mar_Deva bho_Deva bho_Deva bho_Deva